**ANUNȚ**

Agenția Națională a Funcționarilor Publici organizează concurs în vederea încadrării pe perioadă determinată, în condițiile Legii nr. 53/2003 privind Codul muncii, republicată, cu modificările și completările ulterioare, pentru ocuparea postului de natură contractuală, în afara organigramei ANFP, în cadrul proiectului: “Transparență și competență în sectorul public”, cod MySMIS2014+ 140086, SIPOCA 870, de **Business analyst general**.

**PRINCIPALELE ATRIBUȚII:**

1. Identifică, gestionează, filtrează și agregă datele dintr-un set de sisteme TIC, corespunzătoare Activității 3 (SENEOSP) și Activității 4 (CONCURS NATIONAL),
2. Manipulează, conectează, migrează și corelează date din diferite sisteme publice utilizând instrumente specifice,
3. Colectează, extrage, transformă și curăță cantități mari de date,
4. Generează rapoarte analitice și tablouri de bord,
5. Utilizează tehnici de vizualizare a datelor pentru a prezenta informații în formatul de analiza de business,
6. Monitorizează implementarea cerințelor în cadrul soluțiilor TIC, corespunzătoare SENEOSP și CONCURS NATIONAL,
7. Participă activ în etapa de analiză, realizare a caietelor de sarcini/specificații tehnice/ prezentări/ planuri de acțiune IT, etc., precum și în etapele de implementare, testare, corespunzătoare SENEOSP și CONCURS NAȚIONAL,
8. Definește cerințele de dezvoltare și participă la analiza prin interviuri cu utilizatorii finali și părțile interesate;
9. Transpune cerințele rezultate din analiză într-o formă structurată pentru echipa de dezvoltare,
10. Participă la evaluarea costurilor privind dezvoltarea soluțiilor TIC, corespunzătoare SNEOSP și CONCURS NATIONAL,
11. Asigură suport echipei de dezvoltare/furnizorilor în înțelegerea și transpunerea cerințelor în funcționalități concrete,
12. Participă la testarea funcțională și de performanțe a celor 2 soluții SENEOSP și CONCURS NATIONAL,
13. Colaborează cu alți analiști sau furnizori pentru proiectarea soluțiilor de date,
14. Identifică, gestionează, filtrează și agregă datele dintr-un set de sisteme TIC,
15. Dezvoltă funcționalități și modifică aplicații de tipul WINDOWS FORMS, WEB BASED,
16. Proiectează și dezvoltă baze de date, proiectează sisteme informatice, creează rapoarte, corespunzătoare SENEOSP și CONCURS NATIONAL,
17. Colaborează cu coordonatorii Activităților 3 și 4 din proiect, cu membrii echipei de proiect nominalizați prin Ordin al Președintelui ANFP precum și cu reprezentanții serviciilor contractate prin procedură de licitație deschisă în vederea implementării Activităților 3 și 4 din proiect.

**I. Pot participa la concursul organizat în vederea ocupării postului mai-sus menționat persoanele care îndeplinesc cumulativ condițiile generale și condițiile specifice.**

**Condiții generale:**

1. să aibă cetățenia română și/sau cetățenie a altor state membre ale Uniunii Europene și/sau a statelor aparținând Spațiului Economic European și domiciliul în România;
2. să cunoască limba română, scris și vorbit;
3. are capacitate deplină de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
4. are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unităţile sanitare abilitate;
5. îndeplinește condițiile de studii și, după caz, de vechime sau alte condiții specifice potrivit cerințelor postului pentru care se organizează concurs;
6. să nu fi fost condamnată definitiv pentru săvârșirea unei infracțiuni care ar face-o incompatibilă cu exercitarea funcției, cu excepția situației în care a intervenit reabilitarea.

**Condiții specifice:**

1. Studii universitare de licență absolvite cu diplomă de licență sau echivalentă într-una din: ramura de știință Informatică/Specializarea Matematică – Informatică/ramura de știință Ingineria sistemelor, calculatoare și tehnologia informației/ramura de știință Inginerie electrică, electronică și telecomunicații/domeniul Cibernetică, statistică și informatica economica/specializarea Contabilitate și informatică de gestiune/ specializarea Informatică economică;
2. Cunoștințe de operare/programare pe calculator: Administrarea, proiectarea, interogarea și programarea bazelor de date relaționale MS SQL Server, cunoștințe utilizare instrumente Integration Services, Data Warehouse, OLAP, Business Intelligence, Reporting Services în MS SQL Server, dezvoltarea de solutii software utilizând tehnologii orientate obiect bazate pe Microsoft .Net Framework, cunoașterea limbajului de programare VB.NET sau C#, dovedite cu documente;
3. Limbi străine: engleză (citit, scris, vorbit) – nivel mediu, testată în cadrul probei scrise;
4. Experiență cel puțin 5 ani în proiectarea de sisteme complexe, în domeniul TIC, de preferat pentru mediul public, inclusiv design, transformări de date, ajustări de performanță a bazelor de date și dezvoltarea de grafice/rapoarte.

 **TEMATICA ȘI BIBLIOGRAFIA SPECIFICĂ**

**TEMATICA SPECIFICĂ:**

* Metodologii de implementare a proiectelor IT (Programarea calculatoarelor, MS SQL SERVER)
* Management de proiect. Informații relevante cu privire la sistemul IT ANFP și la rezultatele/ activitățile proiectului „Transparență și competență în sectorul public”, cod proiect MySMIS2014+140086, SIPOCA 870.
* Atribuţiile Agenţiei Naţionale a Funcţionarilor Publici, Evidenţa personalului plătit din fonduri publice. Sistemul electronic naţional de evidenţă a ocupării în sectorul public, Concursul pentru ocuparea unei funcţii publice, Competenţa de organizare şi desfăşurare a concursului naţional. concurs pilot.
* Prevederi privind achizițiile publice.

**BIBLIOGRAFIE SPECIFICĂ:**

**Programarea calculatoarelor**

1. ASP.NET 4 in C# and VB – BillEvjen, Scott Hanselman, Devin Rader – Wiley Publishing, Inc. 2010;
2. Programming in C#, Wouter de Kort, 2013;
3. Programming in HTML5 with JavaScript and CSS3, Rick Delorme, 2014;

**MS SQL SERVER**

1. Querying Microsoft SQL Server 2012, Itzik Ben-Gan, Dejan Sarka, Ron Talmage, 2012;
2. Administering Microsoft SQL Server 2012 Databases, Orin Thomas, Peter Ward, Bob Taylor, 2012;
3. Implementing a Data Warehouse With Microsoft SQL Server 2012, Dejan Sarka, Matija Lah, Grega Jerkič, 2012.
4. Titlul II, Capitolul IV: Atribuţiile Agenţiei Naţionale a Funcţionarilor Publici, Evidenţa personalului plătit din fonduri publice. Sistemul electronic naţional de evidenţă a ocupării în sectorul public, Capitolul VI: Concursul pentru ocuparea unei funcţii publice, Competenţa de organizare şi desfăşurare a concursului naţional şi a concursului pe post, PARTEA a IX-a Dispoziţii tranzitorii şi finale: art. 619 din O.U.G. nr. 57/2019 privind Codul administrativ, cu modificările şi completările ulterioare;
5. Cap. I Dispoziţii generale art. 2, Cap. IV - Organizarea şi desfăşurarea procedurii de atribuire: SECŢIUNEA a 2-a Împărţirea pe loturi, SECŢIUNEA a 4-a Elaborarea documentaţiei de atribuire, SECŢIUNEA a 6-a Criterii de calificare şi selecţie, SECŢIUNEA a 7-a Criterii de atribuire din Legea nr. 98/2016 privind achizițiile publice, cu modificările și completările ulterioare;
6. Cap. II - Planificarea şi pregătirea realizării achiziției publice, SECŢIUNEA a 4-a Documentaţia de atribuire: Paragraful 1 Consideraţii generale, Paragraful 2 Stabilirea criteriilor de calificare şi a criteriilor de selecţie, Paragraful 3 Stabilirea criteriului de atribuire din **H**.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice;
7. Extras din cererea de finanțare a proiectului „Transparență și competență în sectorul public”, cod proiect MySMIS2014+140086, SIPOCA 870:
* Analiza situației existente în ANFP realizată în susținerea Activității 3 SENEOSP

<http://www.anfp.gov.ro/Anunt/Anunt_de_consultare_a_pietei> *(*[*Anunț de consultare a pieței - ANFP (gov.ro)*](http://www.anfp.gov.ro/Anunt/Anunt_de_consultare_a_pietei)*);*

* Analiza situației existente în ANFP realizată în susținerea Activității 4 Pilotarea concursului național <http://www.anfp.gov.ro/Anunt/Anunt_consultare_Piata> *(*[Anunţ consultare Piaţă - ANFP (gov.ro)](http://www.anfp.gov.ro/Anunt/Anunt_consultare_Piata)).

**Descrierea alocării expertului cu rol de business analyst general, inclusiv salarizarea:**

| Activitate | Tarif orar (inclusiv taxele și contribuțiile datorate de către angajat și angajator) RON | Nr. mediu estimat ore/zi | Nr. zile/luna | Nr. de luni | Nr. ore maxim alocate |
| --- | --- | --- | --- | --- | --- |
| **Activitatea 3 – SNEOSP** | 140 | 3 | 21 | 18 | 1134 |
| **Activitatea 4 -Concurs național** | 140 | 1 | 21 | 18 | 378 |

Încadrarea expertului cu rol de **Business analyst general,** se va realiza prin contract individual de muncă, cu respectarea timpului alocat pentru implementarea proiectului potrivit Contractului de finanțare, cu posibilitatea prelungirii acestuia conform actelor adiționale semnate în acest sens.

**II. Dosarele de înscriere la concurs se depun la sediul Agenţiei Naţionale a Funcţionarilor Publici, în perioada 31 mai – 07 iunie 2021 ora 16.30, inclusiv, și trebuie să conțină în mod obligatoriu următoarele documente:**

* 1. cerere de înscriere, conform anexei nr. 1;
	2. curriculum vitae, modelul comun european;
	3. copia actului de identitate sau orice alt document care atestă identitatea, potrivit legii, după caz;
	4. copii ale documentelor care să ateste nivelul studiilor efectuate și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice prevăzute pentru ocuparea postului;
	5. copii ale documentelor care să ateste vechimea în muncă, în meserie și/sau în specialitatea studiilor, după caz;
	6. copii ale documentelor care să ateste experiența în domeniul de activitate specific postului;
	7. adeverinţă medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate;
	8. cazierul judiciar sau o declaraţie pe propria răspundere că nu are antecedente penale care să-l facă incompatibil cu funcţia pentru care candidează; în toate situațiile cazierul judiciar va fi depus cel mai târziu la data susținerii probei interviu;
	9. alte documente relevante pentru desfășurarea concursului.

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.

Actele prevăzute la lit. c), d) e), f) vor fi prezentate și în original în vederea verificării conformității copiilor cu acestea.

Relaţii suplimentare se pot obţine la sediul Agenţiei Naţionale a Funcţionarilor Publici şi la secretarul comisiei de concurs, Daniela Șerban, nr. de telefon: 0374.112.704, e-mail daniela.serban@anfp.gov.ro.

Comunicarea rezultatelor se face prin prin specificarea punctajului fiecărui candidat și a mențiunii ”admis/respins”, la avizierul ANFP și pe pagina de Internet a instituției www.anfp.gov.ro, secțiunea ”Anunțuri”.

**III.** Concursul constă în trei probe succesive:

1. selecția dosarelor de înscriere;
2. proba scrisă;
3. interviul.

Candidații declarați „admis” la selecția dosarelor de înscriere vor susține **proba scrisă în data de 17 iunie 2021, ora 12.00**, la sediul Agenției Naționale a Funcționarilor Publici.

Proba scrisă constă în redactarea unei lucrări şi/sau în rezolvarea unor teste-grilă.

Prin proba scrisă se testează cunoştinţele teoretice necesare ocupării postului pentru care se organizează concursul.

Sunt declarați „admis” candidații care au obținut minimum 50 de puncte.

Candidații declarați „admis” la proba scrisă vor susține **proba interviu în data de 24 iunie 2021, ora 10.00,** la sediul Agenției Naționale a Funcționarilor Publici.

În cadrul interviului se testează abilitățile, aptitudinile și motivația candidaților.

Interviul se notează pe baza criteriilor prevăzute şi a punctajelor maxime stabilite de comisia de concurs/examen pentru aceste criterii prin planul de interviu. Criteriile de evaluare ale interviului sunt:

 a) abilităţi şi cunoştinţe impuse de funcţie;

 b) capacitatea de analiză şi sinteză;

 c) motivaţia candidatului;

 d) comportamentul în situaţiile de criză;

 e) iniţiativă şi creativitate.

Sunt declarați „admis” la interviu candidații care au obținut minimum 50 de puncte.

Punctajul final se calculează ca medie aritmetică a punctajelor obținute la proba scrisă și interviu.

Candidații declarați admiși la concursul de ocupare a postului în afara organigramei în cadrul proiectelor finanțate din fonduri europene nerambursabile în cadrul Agenției Naționale a Funcționarilor Publici sunt obligați să se prezinte la Direcția economic, resurse umane, achiziții, administrativ și protocol în termen de maximum 10 zile lucrătoare de la rămânerea definitivă a rezultatelor finale, în vederea încheierii contractului individual de muncă.

**IV. Afișat în data de 28 mai 2021, la sediul și pe pagina de internet a ANFP.**

Anexa nr. 1

**CERERE**

**privind înscrierea la concurs**

Subsemnatul(a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ fiul (fiica) lui \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ și al (a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ născut(a) la data de \_\_\_\_\_\_\_\_\_\_\_\_\_\_\_\_\_\_\_\_ în localitatea \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, județul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sectorul\_\_\_\_\_\_\_\_\_\_\_\_\_\_\_\_\_\_\_\_,

având cetățenia \_\_\_\_\_\_\_\_\_\_\_\_\_\_\_\_, posesor/posesoare al/a cărții de identitate seria \_\_\_\_\_, nr. \_\_\_\_\_\_\_\_\_\_\_\_\_ eliberată de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ la data de \_\_\_\_\_\_\_\_\_\_\_\_\_\_\_\_\_\_\_\_\_\_\_\_, CNP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu domiciliul în localitatea\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, județul\_\_\_\_\_\_\_\_\_\_\_\_\_\_\_\_\_\_\_\_\_\_/ sectorul \_\_\_\_\_\_\_\_\_, strada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nr.\_\_\_\_\_\_\_\_\_ bloc \_\_\_\_\_\_, etaj \_\_\_\_\_, apartament \_\_\_\_\_, vă rog sa-mi aprobați înscrierea la concursul organizat în data de .............. , pentru ocuparea postului vacant de \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (personal contractual) din cadrul Agenției Naționale a Funcționarilor Publici.

Sub sancțiunea prevăzută de art. 326 Cod penal privind falsul în declarații, declar, pe proprie răspundere, faptul ca sunt de acord cu prelucrarea informațiilor cu caracter personal, în conformitate cu prevederile legale aplicabile domeniului de protecție a persoanelor cu privire la prelucrarea datelor cu caracter personal și libera circulație a acestor date.

**Semnătura:**

**Data:**

**ANFP prelucrează datele cu caracter personal fumizate de dumneavoastră prin acest document în scopul desfășurării activităților de selecție pentru ocuparea posturilor vacante. Datele se prelucrează de către CRU. Conform legislației aplicabile domeniului de protecție a datelor cu caracter personal -Regulamentul (UE) nr. 679/2016 privind protecția persoanelor fizice in ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), beneficiați de dreptul de acces, de intervenție asupra datelor, dreptul de a nu fi supus unei decizii individuale. Aveți dreptul să vă opuneți prelucrării datelor personale care vă privesc și să solicitați ștergerea datelor. Pentru exercitarea acestor drepturi, vă puteți adresa cu o cerere scrisă, datată și semnată la CRU din cadrul ANFP. De asemenea, vă este recunoscut dreptul de a vă adresa justiției.**

**(În cazul opoziției la prelucrarea datelor, persoana nu se mai poate înscrie in procedura de selecție în vederea participării la concurs).**